ভারত বিভক্তির পর তাঁর পরিবার ও আত্মীয়-স্বজন ভারতে চলে গেলেও তিনি এদেশ ছেড়ে যাননি। কমিউনিস্ট পার্টির দীর্ঘ সংগ্রাম ও বিতর্কে তিনি মার্কসবাদী-লেনিনবাদী (এম. এল) ধারায় যুক্ত থেকেছেন। তাঁর রাজনৈতিক জীবনের ১৯ বছর জেলে কাটিয়েছেন। তাঁর জেল জীবন ও রাজনীতিতে সাহচার্য পেয়েছেন এবং একইসঙ্গে কাজ করেছেন তাদের মধ্যে বিখ্যাত শ্যামল ভট্টাচার্য, অনুকূল লাহিড়ী, অনীল লাহিড়ী, অমল স্যান্যাল, মন্টু ভাদুড়ী, প্রভাত ভাদুড়ী, অবনী লাহিড়ী, মওলানা ভাসানী, জ্যোতি বসু, চারু মজুমদার, শেখ মুজিবুর রহমান, মোহাম্মদ তোয়াহা, সুখেন্দু দস্তিদার, আব্দুল হক প্রমুখ।